Cea mai mare tabără de refugiați din Grecia a fost distrusă de un incendiu.
Aproape 13.000 de refugiați erau cazați în tabăra Moria din insula Lesbos. Tabăra de refugiați distrusă de foc era în carantină din cauza COVID-19. Tabăra Moria din insula Lesbos era infamă pentru condițiile proaste.
Porțile către lumea lui Hades par că s-au deschis în cea mai mare tabără de refugiați din Grecia. Centrul din insula Lesbos a fost cuprins de incendii uriașe peste noapte.Aproape 13.000 de oameni – bărbați, femei și copii – care erau cazați acolo au trebuit evacuați de urgență. Mulți au trebuit să-și lase în urmă și puținele bunuri. Iar un dezastru nu vine niciodată singur.Tabăra era în carantină după ce s-au descoperit cazuri de COVID-19 printre refugiați. Acum, cu evacuările, virusul riscă să se extindă.Tabăra Moria era deja infamă pentru condițiile groaznice Erau cazați de patru ori mai mulți oameni decât ar fi trebuit.